钦定古今图书集成/明伦汇编/氏族典/第599卷 > 宇文昌龄
## 钦定古今图书集成/明伦汇编/氏族典/第599卷 > 宇文昌龄

按《宋史字文昌龄传》：“昌龄，字伯修，成都双流人。进士
甲科，调荣州推官。熊本经制梓夔，辟干当公事，凡攻
讨皆出其画。拜监察御史，改吏部员外郎，迁太常少
卿。诏议郊祀合祭，论者不一，昌龄曰：‘祭地于圜丘，以
气则非所合，以类则非所应，而求高厚之来享，不亦
难乎’？”后竟用其议。徽宗立，徙户部侍郎，知开封府，复
知青、杭、越三州。卒，年六十五。